IDEAS

**PARA UNHA HOMILÍA CON NENOS**

18 DECEMBRO 2022

**ACOLLE a nova vida que vén**

1. **Ver: Cantos soños**

- Cantos soños temos, uns cando estamos espertos, outros durmidos. Soños de nenos, mozos, de adultos, de maiores…, sempre soñando.

- Os nosos soños non son só de conseguir cousas materiais senón tamén doutro tipo de cousas. Cales?

- O papa Francisco un 16 de xaneiro de 2015 popularizou o S. Xosé durmido: *“Gústame moito San Xosé. É un home forte de silencio. No meu escritorio teño unha imaxe de San Xosé durmindo. Mesmo cando dorme, coida da Igrexa. Si! Sabemos que pode facer iso… E cando teño un problema dígolle: S. Xosé, reza por isto*”.

 ***Cales son os teus soños?***

2. **XULGAR: O Nadal dos meus soños**

**- O** profeta Isaías dános un sinal: ***“Mirade: a virxe está encinta e dá a luz un fillo e poñeralle por nome Emmanuel”.*** No evanxeo fálasenos das dúbidas de Xosé para aceptar a María e a Xesús. Pero o anxo en soños disipa, aclara, as súas dúbidas dicíndolle: María ***“dará a luz un fillo, e ti poñeraslle por nome Xesús, porque el salvará o seu pobo… e é o Deus-con-nós”.*** Xosé confía e segue o que o anxo lle di en soños.

 **QUE NOS QUERE DICIR XESÚS?**

**-** Antes falabamos **dos nosos soños.** Sen soños non podemos vivir.

- Cando falamos de soños imaxinámonos **cousas de grandeza**, de ter moito diñeiro, ou un gran traballo, ou unha espléndida carreira…

- Hoxe o evanxeo fala de Xosé, era carpinteiro, boa persoa, quería casar con María, pero ela está embarazada e decide abandonala. Pero **o anxo en soños pídelle que acolla a María** e a leve con el, e Xosé segue o seu consello.

- Xesús quere que **o meu soño este Nadal sexa acoller** a Xesús aínda que ás veces descoñeza o que El ten preparado para min.

- Xesús quere que este Nadal un anxo me diga: ***“non teñas reparo*** *en acoller a María”,* é dicir, acollelo a El, acoller o misterio do Nadal, o misterio de Deus.

- Nadal é seguir os soños, é ver os sinais de Deus en alguén que te aconsella, que dá unha palabra oportuna, que che descobre a presenza de Deus.

***Que che pide Xesús?***

1. **ACTUAR: Acolle a nova vida que vén**

**-** Que o teu soño de Nadal sexa acoller a Xesús, ver os sinais da súa presenza ao teu lado.

- Continuamos coa tarefa do **cartel de Fano de Advento 22:** colocamos o nobelo de “Acolle” no mural e pedimos a unha avoíña que nos calcete a 4ª parte da mantiña.

- Levamos á misa o Neno Xesús dos seus beléns e bendinse todos xuntos…

- Acolle a vontade de Deus en ti como fixo Xosé, abre os teus brazos para acoller abrazando.

***Que vas facer?***

**LECTURAS**

**ISAÍAS 7, 10-14: *Mirade, a virxe está encinta.***

Naqueles días, o Señor falou a Ajaz e díxolle: *«Pide un signo ao Señor, o teu Deus: no fondo do abismo ou no alto do ceo».*

Respondeu Ajaz: *«Non o pido, non quero tentar ao Señor».*

Entón dixo Isaías: *«Escoita, casa de David: Non vos basta cansar aos homes, que cansades mesmo ao meu Deus? Pois o Señor, pola súa conta, daravos un signo.* ***Mirade: a virxe está encinta e dá a luz un fillo, e poñeralle por nome Emmanuel».***

 *Palabra do Señor.*

**SALMO 23:**

**R/.   Vai entrar o Señor; el é o Rei da gloria.**

**ROMANOS *1, 1-7: Xesucristo, da liñaxe de David, Fillo***

***de Deus.***

**San mateo** 1, 18-24: *Xesús nacerá de María, desposada con Xosé, fillo de David.*

|  |
| --- |
| **Narrador:** A xeración de Xesucristo foi desta maneira: María, a súa nai, estaba desposada con Xosé e, antes de vivir xuntos, resultou que ela esperaba un fillo por obra do Espírito Santo. Xosé, o seu esposo, como era xusto e non quería difamala, decidiu repudiala en privado. Pero, apenas tomara esta resolución, aparecéuselle en soños un anxo do Señor que lle dixo: **Anxo:** ***-«Xosé, fillo de David, non temas acoller a María, a túa muller,*** *porque a criatura que hai nela vén do Espírito Santo. Dará a luz un fillo e ti poñeraslle por nome Xesús, porque el salvará o seu pobo dos pecados».* **Narrador:** Todo isto sucedeu para que se cumprise o dixera o Señor por medio do profeta: **Profeta:** **-«Mirade: a virxe concibirá e dará a luz un fillo e poñeranlle por nome Emmanuel, que significa “Deus-con-nós”».** **Narrador:** Cando Xosé espertouse, fixo o que lle mandaba o anxo do Señor e acolleu á súa muller.***Palabra del Señor.*** *(Narrador-Anxo-Profeta).* |